title: Rozhodnutie Rady (SZBP) 2015/882 z 8. júna 2015, ktorým sa mení rozhodnutie 2014/932/SZBP o reštriktívnych opatreniach vzhľadom na situáciu v Jemene

text:
               9.6.2015

               SK

               Úradný vestník Európskej únie

               L 143/11

         ROZHODNUTIE RADY (SZBP) 2015/882
   z 8. júna 2015,
   ktorým sa mení rozhodnutie 2014/932/SZBP o reštriktívnych opatreniach vzhľadom na situáciu v Jemene
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 18. decembra 2014 prijala rozhodnutie 2014/932/SZBP (1).

               (2)

               Bezpečnostná rada Organizácie Spojených národov prijala 14. apríla 2015 rezolúciu 2216 (2015), ktorá okrem iného ukladá zbrojné embargo voči Ali Abdullahovi Salehovi, Abdullahovi Yahya Al Hakimovi, Abd Al-Khaliq Al-Huthiovi a osobám a subjektom, ktoré označil výbor zriadený podľa bodu 19 rezolúcie Bezpečnostnej rady Organizácie Spojených národov (BR OSN) 2140 (2014). Tým nie je dotknutý všeobecný zákaz priameho alebo nepriameho sprístupnenia hospodárskych zdrojov uvedeným osobám alebo subjektom alebo v ich prospech.

               (3)

               V rezolúcii BR OSN 2216 (2015) sa tiež zdôrazňuje, že medzi činy, ktoré ohrozujú mier, bezpečnosť alebo stabilitu Jemenu, môže patriť aj porušenie zbrojného embarga alebo bránenie dodávkam humanitárnej pomoci do Jemenu alebo prístupu k humanitárnej pomoci alebo jej distribúcii v tejto krajine.

               (4)

               V rezolúcii BR OSN 2216 (2015) sú tiež označené dve osoby, na ktoré sa majú vzťahovať reštriktívne opatrenia uložené v bodoch 11 a 15 rezolúcie BR OSN 2140 (2014).

               (5)

               Rozhodnutie 2014/932/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/932/SZBP sa mení takto:

               1.

               Článok 1 sa prečíslováva na článok 2a a v jeho odseku 1 sa dopĺňa toto písmeno:

                           „d)

                           činov, ktoré porušujú zbrojné embargo alebo bránia dodávkam humanitárnej pomoci do Jemenu alebo prístupu k humanitárnej pomoci alebo jej distribúcii v tejto krajine.“

               2.

               Článok 2 sa prečíslováva na článok 2b a v jeho odseku 1 sa dopĺňa toto písmeno:

                           „d)

                           činov, ktoré porušujú zbrojné embargo alebo bránia dodávkam humanitárnej pomoci do Jemenu alebo prístupu k humanitárnej pomoci alebo jej distribúcii v tejto krajine.“

               3.

               V článku 2b ods. 5 sa slová „v článku 2 ods. 1“ nahrádzajú slovami „v odseku 1“.

               4.

               Vkladajú sa tieto články:
               „Článok 1
               1.   Zakazuje sa priamy alebo nepriamy predaj, dodávka, transfer alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar osobám a subjektom označeným Bezpečnostnou radou Organizácie Spojených národov alebo výborom zriadeným podľa bodu 19 rezolúcie BR OSN 2140 (2014) alebo v ich prospech a tým, ktorí konajú v ich mene alebo na ich pokyn v Jemene, štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
               Zoznam osôb a subjektov, na ktoré sa vzťahuje tento odsek, je uvedený v prílohe k tomuto rozhodnutiu.
               2.   Zakazuje sa:

                           a)

                           poskytovať priamo alebo nepriamo technickú pomoc, odbornú prípravu alebo inú pomoc vrátane poskytnutia ozbrojeného žoldnierskeho personálu, súvisiacu s vojenskými činnosťami a poskytovaním, výrobou, údržbou a používaním výzbroje a súvisiaceho materiálu všetkých typov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, akejkoľvek fyzickej alebo právnickej osobe, subjektu alebo orgánu uvedeným v odseku 1;

                           b)

                           poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu uvedeným v odseku 1 v súvislosti s vojenskými činnosťami, a to vrátane najmä grantov, pôžičiek a poistenia vývozného úveru, ako aj poistenia alebo zaistenia, na akýkoľvek predaj, dodávku, transfer alebo vývoz výzbroje a súvisiaceho materiálu alebo na poskytovanie súvisiacej technickej alebo inej pomoci.

                     Článok 2
               1.   Členské štáty prostredníctvom svojich vnútroštátnych orgánov a v súlade so svojimi právnymi predpismi a medzinárodným právom, najmä morským právom a príslušnými medzinárodnými dohodami v oblasti civilného letectva, skontrolujú každý náklad určený do Jemenu na svojom území vrátane svojich morských prístavov a letísk, ak majú informácie, na základe ktorých sa môžu opodstatnene domnievať, že tento náklad obsahuje položky, ktorých dodávky, predaj, transfer alebo vývoz sú zakázané podľa tohto rozhodnutia.
               2.   Ak členské štáty zistia položky, ktorých dodávky, predaj, transfer alebo vývoz je podľa tohto rozhodnutia zakázaný, zaistia a zneškodnia ich, a to aj tým, že ich zničia, znefunkčnia, uskladnia alebo transferujú na zneškodnenie do iného štátu, ako je štát pôvodu alebo štát určenia.
               3.   Členské štáty bezodkladne predložia sankčnému výboru úvodnú písomnú správu o kontrole uvedenej v odseku 1, ktorá obsahuje najmä vysvetlenie dôvodov na vykonanie kontrol, výsledky týchto kontrol a tiež, či bola poskytnutá spolupráca a či sa našli zakázané položky. Členské štáty tiež sankčnému výboru do 30 dní predložia následnú písomnú správu, ktorá obsahuje príslušné údaje o kontrole, zaistení a zneškodnení a relevantné údaje o transfere vrátane opisu položiek, ich pôvodu a zamýšľaného miesta určenia, ak tieto informácie neboli uvedené v úvodnej písomnej správe.“

         Článok 2
   Príloha k rozhodnutiu 2014/932/SZBP sa týmto mení tak, ako sa uvádza v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 8. júna 2015

            Za Radu

            predsedníčka

         D. REIZNIECE-OZOLA

      (1)  Rozhodnutie Rady 2014/932/SZBP z 18. decembra 2014 o reštriktívnych opatreniach vzhľadom na situáciu v Jemene (Ú. v. EÚ L 365, 19.12.2014, s. 147).

      PRÍLOHA

                  I.

                  Záhlavie prílohy k rozhodnutiu 2014/932/SZBP sa nahrádza takto:

                     „Zoznam osôb a subjektov podľa článku 1 ods. 1, článku 2a ods. 1 a článku 2b ods. 1 a 2“
                  .

                  II.

                  Do zoznamu uvedeného v prílohe k rozhodnutiu 2014/932/SZBP sa dopĺňajú tieto záznamy:
                  „4.   Abdulmalik al-Houthi

                     Ďalšie informácie: Vodca hnutia húthíovcov v Jemene. Zapája sa do činností, ktoré ohrozujú mier, bezpečnosť alebo stabilitu Jemenu. Dátum označenia zo strany OSN:14.4.2015.

                     Ďalšie informácie zo súhrnu dôvodov zaradenia do zoznamu, ktorý poskytol sankčný výbor:

                  Abdul Malik al-Houthi je vodcom skupiny, ktorá sa zapája do činností, ktoré ohrozujú mier, bezpečnosť alebo stabilitu Jemenu.
                  Jednotky húthíovcov v septembri 2014 obsadili mesto Saná a v januári 2015 sa pokúsili jednostranne nahradiť legitímnu vládu Jemenu nelegitímnym vládnym orgánom, v ktorom majú húthíovci dominantné postavenie. Al-Houthi prevzal vedenie jemenského hnutia húthíovcov v roku 2004 po smrti svojho brata Husseina Badreddena al-Houthiho. Ako vodca skupiny sa al-Houthi jemenským orgánom opakovane vyhrážal, že spôsobí ďalšie nepokoje, ak nepristúpia na jeho požiadavky, a zadržiaval prezidenta Hadiho, predsedu vlády a najvýznamnejších členov vlády. Hadi následne ušiel do Adenu. Húthíovci potom s pomocou vojenských jednotiek verných bývalému prezidentovi Salehovi a jeho synovi Ahmedovi Ali Salehovi začali ďalšiu ofenzívu na Aden.
                  5.   Ahmed Ali Abdullah Saleh

                     Ďalšie informácie: Zohráva kľúčovú úlohu pri uľahčovaní vojenskej expanzie húthíovcov. Zapája sa do činností, ktoré ohrozujú mier, bezpečnosť alebo stabilitu Jemenu. Ahmed Saleh je syn bývalého prezidenta Jemenskej republiky Aliho Abdullaha Saleha. Dátum označenia zo strany OSN:14.4.2015.

                     Ďalšie informácie zo súhrnu dôvodov zaradenia do zoznamu, ktorý poskytol sankčný výbor:

                  Ahmed Ali Saleh pôsobí s cieľom oslabiť autoritu prezidenta Hadiho, zvrátiť jeho pokus o reformu armády a zabrániť pokojnému prechodu Jemenu k demokracii. Saleh zohral kľúčovú úlohu pri uľahčovaní vojenskej expanzie húthíovcov. Do polovice februára 2013 vydal Ahmed Ali Saleh tisícky nových pušiek brigádam republikánskej gardy a neidentifikovaným kmeňovým šejkom. Tieto zbrane sa pôvodne obstarali v roku 2010 a boli vyhradené na neskoršie použitie s cieľom získať si vernosť ich príjemcov, a tým politickú výhodu.
                  Keď Salehov otec, bývalý prezident Jemenskej republiky Ali Abdullah Saleh, odstúpil v roku 2011 zo svojej funkcie, Ahmed Ali Saleh si udržal svoju pozíciu veliteľa republikánskej gardy Jemenu. Po viac ako roku prezident Hadi odvolal Saleha, no napriek tomu si v jemenskej armáde zachoval značný vplyv aj po tom, ako bol zbavený velenia. Ali Abdullah Saleh bol označený OSN podľa rezolúcie BR OSN 2140 v novembri 2014.“


title: Rozhodnutie Rady (EÚ) 2015/1855 z 13. októbra 2015 o pozícii, ktorá sa má zaujať v mene Európskej únie v Rade pre obchodné aspekty práv duševného vlastníctva a Generálnej rade Svetovej obchodnej organizácie, pokiaľ ide o žiadosť najmenej rozvinutých členských krajín o predĺženie prechodného obdobia podľa článku 66 ods. 1 Dohody o obchodných aspektoch práv duševného vlastníctva týkajúce sa určitých povinností súvisiacich s farmaceutickými výrobkami a oslobodenie od povinností podľa článku 70 ods. 8 a 9 uvedenej dohody

text:
               16.10.2015

               SK

               Úradný vestník Európskej únie

               L 271/33

         ROZHODNUTIE RADY (EÚ) 2015/1855
   z 13. októbra 2015
   o pozícii, ktorá sa má zaujať v mene Európskej únie v Rade pre obchodné aspekty práv duševného vlastníctva a Generálnej rade Svetovej obchodnej organizácie, pokiaľ ide o žiadosť najmenej rozvinutých členských krajín o predĺženie prechodného obdobia podľa článku 66 ods. 1 Dohody o obchodných aspektoch práv duševného vlastníctva týkajúce sa určitých povinností súvisiacich s farmaceutickými výrobkami a oslobodenie od povinností podľa článku 70 ods. 8 a 9 uvedenej dohody
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku 66 ods. 1 Dohody o obchodných aspektoch práv duševného vlastníctva (ďalej len „Dohoda TRIPS“) sa stanovuje, že Rada pre obchodné aspekty práv duševného vlastníctva (ďalej len „Rada pre TRIPS“) na základe primerane zdôvodnenej žiadosti najmenej rozvinutej členskej krajiny predĺži prechodné obdobie.

               (2)

               Dňa 14. novembra 2001 ministerská konferencia Svetovej obchodnej organizácie (ďalej len „WTO“) v Dauhe prijala vyhlásenie o Dohode TRIPS a verejnom zdraví (ďalej len „vyhlásenie z Dauhy“). Vo vyhlásení z Dauhy sa uvádza, že predĺženie prechodného obdobia ustanovené v článku 66 ods. 1 Dohody TRIPS sa nedotýka práva najmenej rozvinutých členských krajín požiadať o ďalšie predĺženia prechodného obdobia.

               (3)

               V súlade s odsekom 7 vyhlásenia z Dauhy a s článkom 66 ods. 1 Dohody TRIPS Rada pre TRIPS rozhodnutím z 27. júna 2002 predĺžila prechodné obdobie, počas ktorého najmenej rozvinuté členské krajiny nie sú povinné poskytovať patentovú ochranu pre farmaceutické výrobky do 1. januára 2016.

               (4)

               Dňa 8. júla 2002 prijala Generálna rada WTO úzko súvisiace rozhodnutie, ktorým najmenej rozvinutým členským krajinám udelila oslobodenie od povinností udeliť výlučné obchodné práva podľa článku 70 ods. 9 Dohody TRIPS. Toto oslobodenie sa uplatňuje do 1. januára 2016.

               (5)

               Bangladéš dňa 23. februára 2015 v mene skupiny najmenej rozvinutých členských krajín požiadal o časovo neobmedzené predĺženie prechodného obdobia podľa článku 66 ods. 1 Dohody TRIPS a o neobmedzené oslobodenie od povinností podľa článku 70 ods. 8 a 9 uvedenej dohody, na takú dlhú dobu, pokiaľ každá najmenej rozvinutá členská krajina bude patriť medzi najmenej rozvinuté krajiny.

               (6)

               Keďže od roku 2002 existuje samostatné oslobodenie od povinností týkajúce sa práv duševného vlastníctva v súvislosti s farmaceutickými výrobkami, je vhodné, aby Únia s predĺžením prechodného obdobia súhlasila, aby sa najmenej rozvinutým členským krajinám nezabránilo v prístupe k farmaceutickým výrobkom.

               (7)

               Viacerí členovia WTO sa zdajú byť pripravení udeliť časovo neobmedzené predĺženie a časovo neobmedzené oslobodenie od povinností a Únia by sa preto mala pripojiť ku konsenzu v súlade so svojou nepretržitou podporou vyhlásenia z Dauhy. Pokiaľ sa však členovia WTO skôr dohodnú na ďalšom dočasnom predĺžení a dočasnom oslobodení od povinností, Únia by mala tiež súhlasiť s takýmto riešením.

               (8)

               Preto je vhodné určiť pozíciu, ktorá sa má prijať v mene Únie v Rade pre TRIPS a Generálnej rade WTO, pokiaľ ide o žiadosť najmenej rozvinutých členských krajín o predĺženie prechodného obdobia podľa článku 66 ods. 1 Dohody TRIPS týkajúce sa určitých povinností súvisiacich s farmaceutickými výrobkami, a oslobodenie od povinností podľa článku 70 ods. 8 a 9 uvedenej dohody,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Rade pre obchodné aspekty práv duševného vlastníctva a Generálnej rade Svetovej obchodnej organizácie (ďalej len „WTO“) je takáto:

               a)

               súhlasiť so:

                           i)

                           žiadosťou o predĺženie prechodného obdobia pre najmenej rozvinuté členské krajiny podľa článku 66 ods. 1 Dohody o obchodných aspektoch práv duševného vlastníctva (ďalej len „Dohoda TRIPS“) týkajúce sa určitých povinností vzťahujúcich sa na farmaceutické výrobky; a

                           ii)

                           žiadosťou o udelenie oslobodenia od povinností pre najmenej rozvinuté členské krajiny podľa článku 70 ods. 8 a 9 Dohody TRIPS; a

               b)

               súhlasiť buď so:

                           i)

                           žiadosťou o predĺženie uvedené v písmene a) bode i) tohto článku alebo oslobodenie od povinností uvedené v písmene a) bode ii) tohto článku alebo, aby sa naďalej uplatňovali na takú dlhú dobu, pokiaľ každá najmenej rozvinutá členská krajina zostane najmenej rozvinutou krajinou; alebo

                           ii)

                           žiadosťou o dočasné predĺženie alebo dočasné oslobodenie od povinností alebo oboje, pokiaľ je žiadosť prijateľná aj pre ostatných členov WTO.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 13. októbra 2015

            Za Radu

            predseda

         J. ASSELBORN


title: 2012/529/EÚ: Rozhodnutie Rady z  24. septembra 2012 , ktorým sa vymenúvajú nemecký člen a nemecký náhradník Výboru regiónov

text:
               29.9.2012

               SK

               Úradný vestník Európskej únie

               L 264/12

         ROZHODNUTIE RADY
   z 24. septembra 2012,
   ktorým sa vymenúvajú nemecký člen a nemecký náhradník Výboru regiónov
   (2012/529/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Wernera JOSTMEIERA sa uvoľnilo jedno miesto člena Výboru regiónov.

               (3)

               V dôsledku skončenia funkčného obdobia pána Dietmara BROCKESA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Markus TÖNS, Mitglied des Landtags des Landes Nordrhein-Westfalen,

                     a

               b)

               za náhradníka:

                           —

                           pán Stefan ENGSTFELD, Mitglied des Landtags des Landes Nordrhein-Westfalen.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Vykonávacie opatrenia (zmena a doplnenie článku 81) #Rozhodnutie Európskeho parlamentu z 8. mája 2008 o zmene a doplnení článku 81 rokovacieho poriadku o vykonávacích opatreniach (2008/2027(REG))

text:
               12.11.2009

               SK

               Úradný vestník Európskej únie

               CE 271/76

         Štvrtok 8. mája 2008Vykonávacie opatrenia (zmena adoplnenie článku 81)
   P6_TA(2008)0190
   Rozhodnutie Európskeho parlamentu z 8. mája 2008 o zmene a doplnení článku 81 rokovacieho poriadku o vykonávacích opatreniach (2008/2027(REG))
   2009/C 271 E/10

      Európsky parlament,
   so zreteľom na list svojho predsedu z 27. marca 2008, v súvislosti s predložením medziinštitucionálnej dohody v znení schválenom konferenciou predsedov 12. decembra 2007,
   so zreteľom na medziinštitucionálnu dohodu medzi Európskym parlamentom a Komisiou o postupoch na vykonávanie rozhodnutia Rady 1999/468/ES, ktorým sa ustanovujú postupy pre výkon vykonávacích právomocí prenesených na Komisiu, zmeneného a doplneného rozhodnutím 2006/512/ES (1),
   so zreteľom na článok 120 ods. 2 a články 201 a 202 rokovacieho poriadku,
   so zreteľom na správu Výboru pre ústavné veci (A6-0108/2008),

               1.

               rozhodol zmeniť a doplniť svoj rokovací poriadok ako sa uvádza nižšie;

               2.

               upozorňuje, že pozmeňujúci a doplňujúci návrh nadobúda účinnosť v prvý deň nasledujúcej schôdze Európskeho parlamentu;

               3.

               poveruje svojho predsedu, aby pre informáciu postúpil toto rozhodnutie Rade a Komisii.

               PLATNÝ TEXT

               POZMEŇUJÚCI A DOPLŇUJÚCI NÁVRH

                  Pozmeňujúci a doplňujúci návrh 1

                  Rokovací poriadok Európskeho parlamentu

                  Článok 81 – odsek 4 – písmeno a)

                           a)

                           lehota určená na kontrolu začína plynúť predložením návrhu opatrení Parlamentu vo všetkých úradných jazykoch;

                           a)

                           lhota určená na kontrolu začína plynúť predložením návrhu opatrení Parlamentu vo všetkých úradných jazykoch.
                                 Ak sa uplatňujú kratšie lehoty (článok 5a ods. 5 písm. b) rozhodnutia Rady 1999/468/ES, ktorým sa ustanovujú postupy pre výkon vykonávacích právomocí prenesených na Komisiu) a v naliehavých prípadoch (článok 5a ods. 6 rozhodnutia 1999/468/ES), pokiaľ predseda gestorského výboru nemá námietky, lehota na kontrolu začína plynúť dňom, v ktorý Parlament dostane konečný návrh vykonávacích opatrení v jazykových verziách predložených členom výboru zriadeného v súlade s rozhodnutím 1999/468/ES. Článok 138 sa neuplatňuje;

      (1)  Prijaté texty, 8.5.2008, P6_TA(2008)0189.


title: 2012/674/EÚ: Rozhodnutie Komisie z  29. októbra 2012 o predĺžení obdobia dostupnosti makrofinančnej pomoci Európskej únie pre Bosnu a Hercegovinu

text:
               31.10.2012

               SK

               Úradný vestník Európskej únie

               L 302/13

         ROZHODNUTIE KOMISIE
   z 29. októbra 2012
   o predĺžení obdobia dostupnosti makrofinančnej pomoci Európskej únie pre Bosnu a Hercegovinu
   (2012/674/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/891/ES z 30. novembra 2009 o poskytnutí makrofinančnej pomoci Bosne a Hercegovine (1), a najmä na jeho článok 1 ods. 4,
   keďže:

               (1)

               Obdobie dostupnosti makrofinančnej pomoci Európskej únie pre Bosnu a Hercegovinu sa podľa uvedeného rozhodnutia 2009/891/ES končí 7. novembra 2012.

               (2)

               V článku 1 ods. 4 rozhodnutia 2009/891/ES sa predpokladá možnosť, že Komisia predĺži obdobie dostupnosti najviac o jeden rok.

               (3)

               Obdobie dostupnosti by sa malo predĺžiť o jeden rok s cieľom dokončiť program finančnej pomoci.

               (4)

               Toto predĺženie bolo náležite prekonzultované s Hospodárskym a finančným výborom,

         PRIJALA TOTO ROZHODNUTIE:
   Článok 1
   Obdobie dostupnosti makrofinančnej pomoci Bosne a Hercegovine sa predlžuje o jeden ďalší rok do 7. novembra 2013.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 29. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 320, 5.12.2009, s. 6.


title: 2008/635/ES: Rozhodnutie Komisie z  22. júla 2008 o dovoze spermy, vajíčok a embryí oviec a kôz do Spoločenstva, pokiaľ ide o zoznamy tretích krajín a stredísk odberu spermií a tímov na odber embryí a požiadavky na osvedčovanie [oznámené pod číslom K(2008) 3625] (Text s významom pre EHP)

text:
               2.8.2008

               SK

               Úradný vestník Európskej únie

               L 206/17

      ROZHODNUTIE KOMISIE

   z 22. júla 2008
   o dovoze spermy, vajíčok a embryí oviec a kôz do Spoločenstva, pokiaľ ide o zoznamy tretích krajín a stredísk odberu spermií a tímov na odber embryí a požiadavky na osvedčovanie
   [oznámené pod číslom K(2008) 3625]
   (Text s významom pre EHP)
   (2008/635/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v oddiele I prílohy A k smernici 90/425/EHS a na ich dovoz do Spoločenstva (1), a najmä na jej článok 17 ods. 2 písm. b), článok 17 ods. 3 a článok 18 ods. 1 prvú zarážku a článok 19 úvodnú vetu a písm. b),
   keďže:

               (1)

               V smernici 92/65/EHS sú stanovené veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva v nej uvedených. Ustanovuje sa v nej aj vytvorenie zoznamu tých tretích krajín alebo častí tretích krajín, ktoré môžu poskytnúť záruky rovnocenné zárukám stanoveným v kapitole II danej smernice a z ktorých môžu členské štáty dovážať spermu, vajíčka a embryá oviec a kôz.

               (2)

               V smernici 92/65/EHS sa taktiež ustanovuje vytvorenie zoznamu stredísk odberu spermií a embryí v tretích krajinách, v prípade ktorých môžu tieto tretie krajiny poskytnúť záruky uvedené v článku 11 danej smernice.

               (3)

               Pokiaľ však ide o strediská na odber vajíčok a embryí oviec a kôz, v tomto prípade je z dôvodu zosúladenia právnych predpisov Spoločenstva a vzhľadom na medzinárodnú nomenklatúru vhodnejšie používať výraz „tímy na odber embryí“ namiesto výrazu „strediská odberu“.

               (4)

               V smernici 92/65/EHS sa stanovuje, že spermu, vajíčka a embryá oviec a kôz, ktoré sa majú doviezť do Spoločenstva, musia sprevádzať zdravotné osvedčenia, ktorých vzory sa stanovia v súlade s uvedenou smernicou.

               (5)

               V smernici 92/65/EHS sa pre dovoz spermy, vajíčok a embryí oviec a kôz do Spoločenstva takisto ustanovuje vytvorenie osobitných veterinárnych požiadaviek alebo záruk rovnocenných zárukám stanoveným v uvedenej smernici.

               (6)

               V rozhodnutí Komisie 94/63/ES z 31. januára 1994 stanovujúcom dočasný zoznam tretích krajín, z ktorých členské štáty povoľujú dovozy semien, vajíčok a embryí oviec, kôz a koňovitých, vajíčok a embryí ošípaných (2), sa stanovuje, že členské štáty povolia dovoz spermy, vajíčok a embryí oviec a kôz z tretích krajín, ktoré sú v zozname uvedenom v prílohe k rozhodnutiu Rady 79/542/EHS (3), z ktorých je povolený dovoz živých oviec a kôz.

               (7)

               Rozhodnutie 94/63/ES sa teraz zrušilo rozhodnutím Komisie 2008/636/ES (4).

               (8)

               Zoznam tretích krajín, z ktorých členské štáty povolia dovoz spermy, vajíčok a embryí oviec a kôz, by sa preto mal stanoviť v tomto rozhodnutí.

               (9)

               Zoznam stredísk odberu spermií a tímov na odber embryí, z ktorých členské štáty povolia dovoz spermy, vajíčok a embryí oviec a kôz s pôvodom v tretích krajinách, by sa mal taktiež stanoviť v tomto rozhodnutí.

               (10)

               V článku 17 ods. 3 smernice 92/65/EHS sa stanovuje postup zmien a doplnení zoznamov stredísk odberu spermií a tímov na odber embryí, z ktorých členské štáty povolia dovoz spermy, vajíčok a embryí oviec a kôz. Zmenené a doplnené zoznamy sa uverejnia na internetovej stránke Komisie (5).

               (11)

               V záujme zosúladenia právnych predpisov Spoločenstva by sa mali vo vzorovom zdravotnom osvedčení pre dovoz spermy oviec a kôz uvedenom v tomto rozhodnutí zohľadniť požiadavky upravujúce obchod s ovcami a kozami určenými na chov vnútri Spoločenstva a osobitné testovacie postupy pre tieto zvieratá stanovené v smernici Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vnútri Spoločenstva (6).

               (12)

               Veterinárne podmienky dovozu oviec a kôz určených na chov do Spoločenstva sú stanovené v rozhodnutí 79/542/EHS. Tieto požiadavky by sa mali takisto zohľadniť vo vzorovom osvedčení pre dovoz spermy oviec a kôz uvedenom v tomto rozhodnutí.

               (13)

               Niektoré infekčné choroby oviec a kôz sa prenášajú spermou. Preto sa musia vykonať osobitné veterinárne testy na zistenie takýchto chorôb podľa osobitných testovacích programov odrážajúcich presuny darcov pred odberom spermy a počas obdobia odberu spermy. Tieto testy a testovacie programy by mali byť v súlade s medzinárodnými normami, a mali by sa preto uvádzať vo vzorovom zdravotnom osvedčení na dovoz spermy oviec a kôz uvedenom v tomto rozhodnutí.

               (14)

               Mali by sa vziať do úvahy aj ustanovenia nariadenia Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (7) a nariadenia Komisie (ES) č. 546/2006 z 31. marca 2006, ktorým sa vykonáva nariadenie Európskeho parlamentu a Rady (ES) č. 999/2001, pokiaľ ide o vnútroštátne programy zamerané na kontrolu krívačky a dodatočné záruky a ktorým sa ustanovuje výnimka z určitých požiadaviek rozhodnutia 2003/100/ES a ruší nariadenie (ES) č. 1874/2003 (8).

               (15)

               Sanitárne podmienky pre odber, spracovanie, uskladnenie a prepravu vajíčok a embryí a zdravotné podmienky uplatňované na darcovské samice sú stanovené v kapitolách III a IV prílohy D k smernici 92/65/EHS. Je však nevyhnuté poskytnúť dodatočné záruky, najmä pokiaľ ide o úradnú veterinárnu kontrolu tímov na odber embryí v tomto rozhodnutí.

               (16)

               V záujme jednoznačnosti právnych predpisov Spoločenstva je vhodné v tomto rozhodnutí ustanoviť zoznam tretích krajín a schválených stredísk odberu spermií, z ktorých členské štáty povolia dovoz spermy oviec a kôz do Spoločenstva, zoznam tretích krajín a schválených tímov na odber embryí, z ktorých členské štáty povolia dovoz vajíčok a embryí týchto druhov zvierat do Spoločenstva, a požiadavky na osvedčovanie týkajúce sa takéhoto dovozu s cieľom zhrnúť všetky tieto požiadavky do jedného právneho predpisu.

               (17)

               Pri uplatňovaní tohto rozhodnutia by sa mali zohľadniť osobitné požiadavky na osvedčovanie stanovené v odseku 7 písm. b) kapitoly IX časti B dodatku 2 k prílohe 11 k dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (9), schválenej rozhodnutím Rady a Komisie 2002/309/ES, Euratom týkajúcim sa dohody o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (10). V prípade zásielok spermy, vajíčok, embryí oviec a kôz zo Švajčiarska do Spoločenstva by sa preto mali uplatňovať osvedčenia stanovené v rozhodnutí Komisie 95/388/ES z 19. septembra 1995, ktoré určuje vzorový certifikát pre obchod vnútri Spoločenstva pre spermu, vajíčka a embryá oviec a kôz (11), prijaté v súlade s týmto rozhodnutím.

               (18)

               Pri uplatňovaní tohto rozhodnutia by sa mali vziať do úvahy osobitné požiadavky na osvedčovanie a vzorové zdravotné osvedčenia, ktoré môžu byť ustanovené v súlade s Dohodou medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi (12), schválenou rozhodnutím Rady 1999/201/ES (13).

               (19)

               Pri uplatňovaní tohto nariadenia by sa mali taktiež zohľadniť osobitné požiadavky na osvedčovanie a vzorové zdravotné osvedčenia, ktoré môžu byť ustanovené v súlade s Dohodou medzi Európskym spoločenstvom a Novým Zélandom o uzavretí dohody medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami (14), schválenej rozhodnutím Rady 97/132/ES (15).

               (20)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Dovoz spermy
   Členské štáty povolia dovoz spermy oviec a kôz odobratej v tretej krajine a v schválenom stredisku odberu spermií uvedenom v prílohe I, ktorá spĺňa veterinárne požiadavky uvedené vo vzorovom osvedčení v prílohe II.
   Článok 2
   Dovoz vajíčok a embryí
   Členské štáty povolia dovoz vajíčok a embryí oviec a kôz odobratých v tretej krajine schváleným tímom na odber embryí uvedeným v prílohe III, ktoré spĺňajú veterinárne požiadavky uvedené vo vzorovom osvedčení v prílohe IV.
   Článok 3
   Uplatniteľnosť
   Toto rozhodnutie sa uplatňuje od 1. septembra 2008.
   Článok 4
   Adresáti
   Toto rozhodnutie je určené členským štátom.

      V Bruseli 22. júla 2008

            Za Komisiu

         Androulla VASSILIOU

            členka Komisie

      (1)  Ú. v. ES L 268, 14.9.1992, s. 54. Smernica naposledy zmenená a doplnená rozhodnutím Komisie 2007/265/ES (Ú. v. EÚ L 114, 1.5.2007, s. 17).

      (2)  Ú. v. ES L 28, 2.2.1994, s. 47. Rozhodnutie naposledy zmenené a doplnené rozhodnutím 2004/211/ES (Ú. v. EÚ L 73, 11.3.2004, s. 1).

      (3)  Ú. v. ES L 146, 14.6.1979, s. 15. Rozhodnutie naposledy zmenené a doplnené rozhodnutím Komisie 2008/61/ES (Ú. v. EÚ L 15, 18.1.2008, s. 33).

      (4)  Pozri stranu 32 tohto úradného vestníka.

      (5)  http://circa.europa.eu/irc/sanco/vets/info/data/semen/semen.html

      (6)  Ú. v. ES L 46, 19.2.1991, s. 19. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).

      (7)  Ú. v. ES L 147, 31.5.2001, s. 1. Nariadenie naposledy zmenené a doplnené nariadením Komisie (ES) č. 571/2008 (Ú. v. EÚ L 161, 20.6.2008, s. 4).

      (8)  Ú. v. EÚ L 94, 1.4.2006, s. 28.

      (9)  Ú. v. ES L 114, 30.4.2002, s. 132.

      (10)  Ú. v. ES L 114, 30.4.2002, s. 1.

      (11)  Ú. v. ES L 234, 3.10.1995, s. 30. Rozhodnutie zmenené a doplnené rozhodnutím 2005/43/ES (Ú. v. EÚ L 20, 22.1.2005, s. 34).

      (12)  Ú. v. ES L 71, 18.3.1999, s. 3.

      (13)  Ú. v. ES L 71, 18.3.1999, s. 1.

      (14)  Ú. v. ES L 57, 26.2.1997, s. 5.

      (15)  Ú. v. ES L 57, 26.2.1997, s. 4. Rozhodnutie zmenené a doplnené rozhodnutím 1999/837/ES (Ú. v. ES L 332, 23.12.1999, s. 1).

      PRÍLOHA I
      Zoznam tretích krajín a schválených stredísk odberu spermií, z ktorých členské štáty povolia dovoz spermy oviec a kôz

                  Kód ISO

                  Názov tretej krajiny

                  Číslo schválenia strediska

                  Názov strediska

                  Adresa strediska

                  Dátum schválenia strediska

                  Poznámky

                  Opis územia
                  (v prípade potreby)

                  Dodatočné záruky

                  AU

                  Austrália

                  Dodatočné záruky týkajúce sa testovania ustanoveného v bodoch II.4.8 a II.4.9 osvedčenia v prílohe II sú povinné.

                  CA

                  Kanada

                  Územie, ako sa uvádza v časti 1 prílohy I k rozhodnutiu 79/542/EHS (v znení posledných zmien a doplnení).

                  Dodatočná záruka týkajúca sa testovania ustanoveného v bode II.4.8 osvedčenia v prílohe II je povinná.

                  CH

                  Švajčiarsko

                  CL

                  Čile

                  GL

                  Grónsko

                  HR

                  Chorvátsko

                  IS

                  Island

                  NZ

                  Nový Zéland

                  PM

                  Saint Pierre a Miquelon

                  US

                  Spojené štáty americké

                  Dodatočná záruka týkajúca sa testovania ustanoveného v bode II.4.8 osvedčenia v prílohe II je povinná.

                              a)

                              Zdravotné osvedčenia vystaví vývozná krajina na základe vzoru uvedeného v prílohe II. Obsahujú, v číselnom poriadku uvedenom na vzore, osvedčenia, ktoré vyžaduje každá tretia krajina, a v prípade potreby tie dodatočné záruky, ktoré vyžaduje vývozná tretia krajina, ako sa uvádza v prílohe I.
                              Pokiaľ to členský štát EÚ určenia vyžaduje, do prvopisu zdravotného osvedčenia sa začlenia aj dodatočné požiadavky na osvedčovanie.

                              b)

                              Prvopis každého osvedčenia tvorí jedna obojstranne potlačená strana, alebo ak sa vyžaduje viac textu, musí mať takú formu, aby všetky potrebné strany tvorili jednotný a neoddeliteľný celok.

                              c)

                              Vyhotoví sa aspoň v jednom úradnom jazyku členského štátu EÚ, v ktorom sa uskutoční hraničná kontrola, a členského štátu EÚ určenia. Jednako tieto členské štáty môžu povoliť, aby sa osvedčenie namiesto v ich vlastnom jazyku vyhotovilo v inom jazyku Spoločenstva, pričom v prípade potreby sa k nemu priloží úradný preklad.

                              d)

                              V prípade, že sa z dôvodu identifikácie položiek zásielky (zoznam v bode I.28 vzorového osvedčenia) k osvedčeniu pripoja ďalšie strany, po podpísaní a opečiatkovaní každej z nich úradným veterinárom sa považujú za súčasť prvopisu osvedčenia.

                              e)

                              Ak osvedčenie, vrátane dodatočných zoznamov uvedených v písmene d), obsahuje viac ako jednu stranu, každá strana bude v spodnej časti očíslovaná – (číslo strany) z (celkového počtu strán) – a v hornej časti bude číselný kód osvedčenia, ktoré určil príslušný orgán.

                              f)

                              Prvopis osvedčenia musí úradný veterinár vyplniť a podpísať posledný pracovný deň pred naložením zásielky určenej na vývoz do Spoločenstva Príslušné orgány vývoznej krajiny súčasne zabezpečia, aby sa dodržiavali zásady osvedčovania, ktoré sú rovnocenné so zásadami, ktoré sa ustanovujú v smernici 96/93/ES.
                              Farba pečiatky a podpisu má byť iná, ako je farba tlače. Rovnaké pravidlo sa uplatňuje na pečiatky iné ako reliéfne alebo vodotlač.

                              g)

                              Prvopis osvedčenia musí zásielku sprevádzať, kým nedosiahne hraničnú inšpekčnú stanicu EÚ.

                              h)

                              Osvedčenie platí počas 10 dní odo dňa jeho vystavenia. V prípade prepravy loďou sa obdobie platnosti predlžuje o čas plavby.

                              i)

                              Sperma a vajíčka/embryá sa nesmú prepravovať v rovnakom kontajneri so spermou a vajíčkami/embryami, ktoré buď nie sú určené do Európskeho spoločenstva, a/alebo majú nižší zdravotný štatút.

                              j)

                              Počas prepravy do Európskeho spoločenstva musí kontajner zostať uzavretý a plomba neporušená.

                              k)

                              Referenčné číslo osvedčenia uvedené v kolónkach I.2 a II.a musí vystaviť príslušný orgán.

      PRÍLOHA II
      Vzorové zdravotné osvedčenie pre dovoz spermy oviec a kôz

      PRÍLOHA III
      Zoznam tretích krajín a schválených tímov na odber embryí, z ktorých členské štáty povolia dovoz vajíčok a embryí oviec a kôz

                  Kód ISO

                  Názov tretej krajiny

                  Číslo schválenia tímu

                  Názov tímu

                  Adresa tímu

                  Dátum schválenia tímu

                  Poznámky

                  Opis územia
                  (v prípade potreby)

                  Dodatočné záruky

                  AU

                  Austrália

                  Dodatočné záruky týkajúce sa testovania ustanoveného v bodoch II.5.1 a II.5.2 osvedčenia v prílohe IV sú povinné.

                  CA

                  Kanada

                  Územie, ako sa uvádza v časti 1 prílohy I k rozhodnutiu 79/542/EHS

                  Dodatočná záruka týkajúca sa testovania ustanoveného v bode II.5.2 osvedčenia v prílohe IV je povinná.

                  CH

                  Švajčiarsko

                  CL

                  Čile

                  GL

                  Grónsko

                  HR

                  Chorvátsko

                  IS

                  Island

                  NZ

                  Nový Zéland

                  PM

                  Saint Pierre a Miquelon

                  US

                  Spojené štáty americké

                  Dodatočná záruka týkajúca sa testovania ustanoveného v bode II.5.2 osvedčenia v prílohe IV je povinná.

                              a)

                              Zdravotné osvedčenia vystaví vývozná krajina na základe vzoru uvedeného v prílohe IV. Obsahujú, v číselnom poriadku uvedenom na vzore, osvedčenia, ktoré vyžaduje každá tretia krajina a v prípade potreby tie dodatočné záruky, ktoré vyžaduje vyvážajúca tretia krajina, ako sa uvádza v prílohe III.
                              Pokiaľ to členský štát EÚ určenia vyžaduje, do prvopisu zdravotného osvedčenia sa začlenia aj dodatkové požiadavky na osvedčovanie.

                              b)

                              Prvopis každého osvedčenia tvorí jedna obojstranne potlačená strana, alebo ak sa vyžaduje viac textu, musí mať takú formu, aby všetky potrebné strany tvorili jednotný a neoddeliteľný celok.

                              c)

                              Vyhotoví sa aspoň v jednom úradnom jazyku členského štátu EÚ, v ktorom sa uskutoční hraničná kontrola, a členského štátu EÚ určenia. Jednako tieto členské štáty môžu povoliť, aby sa osvedčenie namiesto v ich vlastnom jazyku vyhotovilo v inom jazyku Spoločenstva, pričom v prípade potreby sa k nemu priloží úradný preklad.

                              d)

                              V prípade, že sa z dôvodu identifikácie položiek zásielky (zoznam v bode I.28 vzorového osvedčenia) k osvedčeniu pripoja ďalšie strany, po podpísaní a opečiatkovaní každej z nich úradným veterinárom sa považujú za súčasť prvopisu osvedčenia.

                              e)

                              Ak osvedčenie vrátane dodatočných zoznamov uvedených v písmene d) obsahuje viac ako jednu stranu, každá strana bude v spodnej časti očíslovaná – (číslo strany) z (celkového počtu strán) – a v hornej časti bude číselný kód osvedčenia, ktoré určil príslušný orgán.

                              f)

                              Prvopis osvedčenia musí úradný veterinár vyplniť a podpísať posledný pracovný deň pred naložením zásielky určenej na vývoz do Spoločenstva. Príslušné orgány vývoznej krajiny súčasne zabezpečia, aby sa dodržiavali zásady osvedčovania, ktoré sú rovnocenné so zásadami, ktoré sa ustanovujú v smernici 96/93/ES.
                              Farba pečiatky a podpisu má byť iná, ako je farba tlače. Rovnaké pravidlo sa uplatňuje na pečiatky iné ako reliéfne alebo vodotlač.

                              g)

                              Prvopis osvedčenia musí zásielku sprevádzať, kým nedosiahne hraničnú inšpekčnú stanicu EÚ.

                              h)

                              Osvedčenie platí počas 10 dní odo dňa jeho vystavenia. V prípade prepravy loďou sa obdobie platnosti predlžuje o čas plavby.

                              i)

                              Vajíčka/embryá sa nesmú prepravovať v rovnakom kontajneri s inými vajíčkami/embryami a spermou, ktoré buď nie sú určené do Európskeho spoločenstva, a/alebo majú nižší zdravotný štatút.

                              j)

                              Počas prepravy do Európskeho spoločenstva musí kontajner zostať uzavretý a plomba neporušená.

                              k)

                              Referenčné číslo osvedčenia uvedené v kolónkach I.2 a II.a musí vystaviť príslušný orgán.

      PRÍLOHA IV
      Vzorové zdravotné osvedčenie pre dovoz vajíčok a embryí oviec a kôz


title: 2010/63/: Rozhodnutie Komisie zo 4. februára 2010 o predĺžení obdobia uplatňovania rozhodnutia 2006/210/ES

text:
               6.2.2010

               SK

               Úradný vestník Európskej únie

               L 35/14

         ROZHODNUTIE KOMISIE
   zo 4. februára 2010
   o predĺžení obdobia uplatňovania rozhodnutia 2006/210/ES
   (2010/63/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Skupina vysokokvalifikovaných národných expertov pre právnu úpravu (ďalej len „skupina“) zriadená rozhodnutím Komisie 2006/210/ES (1) je poradnou skupinou vysokokvalifikovaných národných expertov v otázkach lepšej právnej úpravy.

               (2)

               Predseda Komisie uviedol, že zlepšovanie právnej úpravy bude naďalej patriť k prioritám politického programu Komisie (2).

               (3)

               Pri úspešnej realizácii tohto programu zohráva dôležitú úlohu diskusné fórum o lepšej právnej úprave a podpora spolupráce medzi členskými štátmi v tejto oblasti.

               (4)

               Mandát skupiny by sa preto mal predĺžiť o tri roky.

               (5)

               Účinnosť rozhodnutia 2006/210/ES by sa teda mala zodpovedajúcim spôsobom predĺžiť.

               (6)

               Aby mohla skupina pokračovať vo svojej práci, toto rozhodnutie by malo nadobudnúť účinnosť od 1. januára 2010,

         PRIJALA TOTO ROZHODNUTIE:
   Článok 1
   V článku 6 rozhodnutia 2006/210/ES sa druhá veta nahrádza takto:

      „Platí do 31. decembra 2012.“

   Článok 2
   Toto rozhodnutie nadobúda účinnosť od 1. januára 2010.

      V Bruseli 4. februára 2010

            Za Komisiu

            predseda

         José Manuel BARROSO

      (1)  Ú. v. EÚ L 76, 15.3.2006, s. 3.

      (2)  Politické usmernenia pre budúcu Komisiu, dokument predložený poslancom Európskeho parlamentu 15. septembra 2009.


title: European Parliament decision on the request for waiver of the immunity of Rainer Wieland (2004/2174(IMM))

text:
Dôležité právne oznámenie

|

52004DP0093

Úradný vestník 226 E , 15/09/2005 S. 0050 - 0050

		P6_TA(2004)0093Žiadost' o zbavenie Rainera Wielanda poslaneckej imunityRozhodnutie Európskeho parlamentu o žiadosti o zbavenie pána Rainera Wielanda poslaneckej imunity (2004/2174(IMM))Európsky parlament,- so zreteľom na žiadosť o zbavenie pána Rainera Wielanda poslaneckej imunity, postúpenú ministerstvom spravodlivosti Nemeckej spolkovej republiky, s dátumom 17. augusta 2004 a prednesenú na plenárnej schôdzi dňa 13. septembra 2004,- po vypočutí pána Rainera Wielanda podľa článku 7 ods. 3 rokovacieho poriadku, na ktorom pán Wieland vyhlásil, že nemá námietky voči tomu, aby bol zbavený poslaneckej imunity,- so zreteľom na článok 10 Protokolu o výsadách a imunitách Európskych spoločenstiev z 8. apríla 1965 ako aj na článok 6 ods. 2 Aktu o priamych a všeobecných voľbách poslancov Európskeho parlamentu z 20. septembra 1976,- so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 [1],- so zreteľom na článok 46 Ústavy Nemeckej spolkovej republiky,- so zreteľom na článok 6 ods. 2 a článok 7 rokovacieho poriadku,- so zreteľom na správu Výboru pre právne veci (A6-0059/2004),1. zbavuje pána Rainera Wielanda poslaneckej imunity;2. poveruje svojho predsedu, aby toto rozhodnutie a správu uvedeného výboru okamžite postúpil príslušným orgánom Nemeckej spolkovej republiky.[1] Prípad 101/63, Wagner/Fohrmann a Krier, Zb. 1964-1966, s. 47 a prípad 149/85 Wybot/Faure a spol., Zb. 1986, s. 2391.--------------------------------------------------


title: Rozhodnutie Rady z 26. apríla 1982, ktorým sa schvaľuje uzavretie protokolov Komisiou so Švédskym kráľovstvom a Švajčiarskou konfederáciou, ktorými sa menia a dopĺňajú dohody o spolupráci v oblasti riadenej termonukleárnej fúzie a fyziky plazmy

text:
Dôležité právne oznámenie

|

31982D0269

Úradný vestník L 116 , 30/04/1982 S. 0018 - 0018 Španielske špeciálne vydanie: Kapitola 12 Zväzok 4 S. 0059  Portugalské špeciálne vydanie Kapitola 12 Zväzok 4 S. 0059

		Rozhodnutie Radyz 26. apríla 1982,ktorým sa schvaľuje uzavretie protokolov Komisiou so Švédskym kráľovstvom a Švajčiarskou konfederáciou, ktorými sa menia a dopĺňajú dohody o spolupráci v oblasti riadenej termonukleárnej fúzie a fyziky plazmy(82/269/Euratom)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,so zreteľom na návrh predložený Komisiou,keďže Komisia v súlade so smernicami Rady dojednala protokoly, ktoré menia a dopĺňajú dohody o spolupráci so Švédskom a Švajčiarskom v oblasti riadenej termonukleárnej fúzie a fyziky plazmy;keďže sa následne odporúča schváliť uzavretie týchto protokolov Komisiou,ROZHODLA TAKTO:článok JedinýUzavretie protokolov Komisiou so Švédskym kráľovstvom a Švajčiarskou konfederáciou, ktorými sa menia a dopĺňajú dohody o spolupráci v oblasti riadenej termonukleárnej fúzie a fyziky plazmy, sa týmto schvaľujú.Text týchto protokolov je pripojený k tomuto rozhodnutiu.V Luxemburgu 26. apríla 1982Za RadupredsedaL. Tindemans--------------------------------------------------


title: Rozhodnutie Rady z 24. februára 1997 o uzatvorení dvoch dohôd medzi Európskym spoločenstvom a štátom Izrael o obstaraní telekomunikačnými operátormi a o vládnom obstarávaní

text:
Avis juridique important

|

31997D0474

Official Journal L 202 , 30/07/1997 P. 0072 - 0073

ROZHODNUTIE RADYz 24. februára 1997o uzatvorení dvoch dohôd medzi Európskym spoločenstvom a štátom Izrael o obstaraní telekomunikačnými operátormi a o vládnom obstarávaní(97/474/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 113, 66, 57 odsek 2 v súvislosti s prvou vetou článku 228 ods. 3 a na článok 228 ods. 4,so zreteľom na návrh Komisie[1],so zreteľom na stanovisko Európskeho parlamentu[2],keďže by sa mali schváliť dohody medzi Európskym spoločenstvom a štátom Izrael o obstaraní telekomunikačnými operátormi a o vládnom obstarávaní;keďže tieto dohody sa týkajú verejného obstarávania na uzatváranie zmlúv na tovary, o dielo a ostatné služby; keďže tieto ostatné služby nemožno znížiť na prostú hypotézu cezhraničných služieb; keďže v rozsudku zo 7. marca 1996 Súdny dvor Európskeho spoločenstva uvádza, že pri súčasnom stave práva spoločenstva článok 113 Zmluvy o založení Európskeho spoločenstva nepostačuje na to, aby z neho vychádzalo rozhodnutie Rady o uzatvorení dohody týkajúcej sa nezávislého poskytovania služieb, ktorých charakter nemožno považovať výlučne za cezhraničný; keďže je preto primerané, aby toto rozhodnutie vychádzalo z článku 66 uvedenej zmluvy v súvislosti s článkom 57 ods. 2, ktorým sa stanovuje potrebná procesná požiadavka na jej uplatňovanie;keďže je primerané, aby Rada po porade s osobitným výborom, ktorý má vymenovať Rada, splnomocnila Komisiu na to, aby v mene spoločenstva schválila úpravy príloh I a II k prvej z uvedených dohôd; keďže takéto splnomocnenie však bude v prípade prílohy I obmedzené na úpravy vyplývajúce z uplatňovania postupu článku 8 smernice Rady 93/38/EHS zo 14. júna 1993, ktorou sa koordinujú obstarávacie postupy subjektov pôsobiacich vo vodnom, energetickom, dopravnom a telekomunikačnom sektore[3] a v prípade prílohy II na výsledky budúcich rokovaní v rámci Dohody o vládnom obstarávaní z roku 1996,ROZHODLA TAKTO:Článok 1Dohoda medzi Európskym spoločenstvom a štátom Izrael o obstarávaní telekomunikačnými operátormi a Dohoda medzi uvedenými zmluvnými stranami o vládnom obstarávaní sa týmto schvaľujú v mene spoločenstva.Texty týchto dohôd sú pripojené k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohôd tak, aby zaväzovali spoločenstvo.Článok 3Komisia sa týmto oprávňuje schváliť v mene spoločenstva úpravy príloh I a II k Dohode o obstarávaní telekomunikačnými operátormi uvedenej v článku 1.Komisii bude v tejto úlohe pomáhať osobitný výbor vymenovaný Radou.Oprávnenie uvedené v prvom pododseku sa v prípade prílohy I obmedzuje na úpravy, ktoré budú potrebné v prípade uplatňovania postupov ustanovených v článku 8 smernice 93/38/EHS a v prípade prílohy II na výsledky budúcich rokovaní, ktoré sa uskutočnia v rámci Dohody o vládnom obstarávaní z roku 1996.V Bruseli 24. februára 1997Za RadupredsedaH. VAN MIERLO[1] Ú. v. ES C 162, 6.6.1996, s. 10.[2] Ú. v. ES C 33, 3.6.1997, s. 117.[3] Ú. v. ES L 199, 9.8.1993, s. 84.


title: 2005/836/CFSP: Rozhodnutie Politického a bezpečnostného výboru EUPOL COPPS/1/2005 zo  16. novembra 2005  o vymenovaní vedúceho misie/policajného komisára policajnej misie Európskej únie na palestínskych územiach (EUPOL COPPS)

text:
               29.11.2005

               SK

               Úradný vestník Európskej únie

               L 312/57

      ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/1/2005
   zo 16. novembra 2005
   o vymenovaní vedúceho misie/policajného komisára policajnej misie Európskej únie na palestínskych územiach (EUPOL COPPS)
   (2005/836/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí pododsek jej článku 25,
   so zreteľom na jednotnú akciu Rady 2005/797/SZBP zo 14. novembra 2005 o policajnej misii Európskej únie na palestínskych územiach (1), a najmä na jej článok 11 ods. 2,
   keďže:

               (1)

               Článok 11 ods. 2 jednotnej akcie 2005/797/SZBP ustanovuje, že Rada splnomocní politický a bezpečnostný výbor, aby prijal príslušné rozhodnutia v súlade s článkom 25 zmluvy vrátane rozhodnutia vymenovať vedúceho misie/policajného komisára na návrh generálneho tajomníka/vysokého splnomocnenca.

               (2)

               Generálny tajomník/vysoký splnomocnenec navrhol vymenovať pána Jonathana McIvora,

         ROZHODOL TAKTO:
   Článok 1
   Pán Jonathan McIvor sa týmto vymenúva za vedúceho policajnej misie Európskej únie na palestínskych územiach (EUPOL COPPS) odo dňa začiatku misie. Do tohto dňa koná ako vedúci plánovacej skupiny.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2006.

      V Bruseli 16. novembra 2005

            Za politický a bezpečnostný výbor

            predseda

         J. KING

      (1)  Ú. v. EÚ L 300, 17.11.2005, s. 65.


title: Rozhodnutie Rady 2006/725/SZBP zo 17. októbra 2006 o vykonávaní jednotnej akcie 2005/557/SZBP o civilno-vojenskej akcii Európskej únie na podporu misie Africkej únie v oblasti sudánskeho Dárfúru

text:
               26.10.2006

               SK

               Úradný vestník Európskej únie

               L 296/24

      ROZHODNUTIE RADY 2006/725/SZBP
   zo 17. októbra 2006
   o vykonávaní jednotnej akcie 2005/557/SZBP o civilno-vojenskej akcii Európskej únie na podporu misie Africkej únie v oblasti sudánskeho Dárfúru
   RADA EURÓPSKEJ ÚNIE,
   so zreteľom na jednotnú akciu Rady 2005/557/SZBP z 18. júla 2005 o civilno-vojenskej akcii Európskej únie na podporu misie Africkej únie v oblasti sudánskeho Dárfúru (1), a najmä na druhý pododsek jej článku 8 ods. 1 v spojení s článkom 23 ods. 2 Zmluvy o Európskej únii,
   keďže:

               (1)

               Dňa 11. júla 2006 Rada prijala rozhodnutie 2006/486/SZBP o vykonávaní jednotnej akcie 2005/557/SZBP o civilno-vojenskej akcii Európskej únie na podporu misie Africkej únie v oblasti sudánskeho Dárfúru (2), ktorým sa predlžuje financovanie jej civilnej zložky do 31. októbra 2006.

               (2)

               Do prechodu misie Africkej únie na operáciu Organizácie Spojených národov (OSN) v súlade s rezolúciou Bezpečnostnej rady OSN č. 1706 (2006) Rada v súlade s článkom 2 rozhodnutia 2006/486/SZBP a na základe rozhodnutia Mierovej a bezpečnostnej rady Africkej únie z 20. septembra 2006 rozhodla o pokračovaní civilno-vojenskej akcie Európskej únie na podporu misie Africkej únie v oblasti sudánskeho Dárfúru do 31. decembra 2006.

               (3)

               Pokiaľ ide o civilnú zložku, Rada by mala teda rozhodnúť o financovaní pokračovania tejto podpornej akcie. Financovanie by malo tiež podľa potreby pokryť výdavky na možné ďalšie prechodné obdobia, ktoré budú predchádzať možnému odovzdaniu misie Organizácii Spojených národov.

               (4)

               Podporná akcia sa povedie v kontexte situácie, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky stanovené v článku 11 zmluvy,

         ROZHODLA TAKTO:
   Článok 1
   1.   Finančná referenčná suma určená na pokrytie výdavkov v súvislosti s vykonávaním oddielu II jednotnej akcie 2005/557/SZBP od 1. novembra 2006 je 1 785 000 EUR.
   2.   Výdavky financované zo sumy uvedenej v odseku 1 sa riadia v súlade s postupmi a pravidlami Európskeho spoločenstva, ktoré sa vzťahujú na rozpočet, s tou výnimkou, že žiadne predbežné financovanie nezostane vo vlastníctve Spoločenstva. Štátni príslušníci tretích krajín môžu predkladať ponuky do verejnej súťaže.
   3.   Výdavky sú oprávnené od 1. novembra 2006.
   Článok 2
   Hodnotenie potrebných prechodných opatrení, ktoré sa majú prijať po skončení podpornej akcie EÚ, sa vykoná najneskôr 31. decembra 2006.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 17. októbra 2006

            Za Radu

            predseda

         E. TUOMIOJA

      (1)  Ú. v. EÚ L 188, 20.7.2005, s. 46.

      (2)  Ú. v. EÚ L 192, 13.7.2006, s. 30.


title: Rozhodnutie Európskej centrálnej banky (EÚ) 2016/187 z 11. decembra 2015, ktorým sa mení rozhodnutie ECB/2013/1, ktorým sa ustanovuje rámec pre infraštruktúru verejných kľúčov Európskeho systému centrálnych bánk (ECB/2015/46)

text:
               12.2.2016

               SK

               Úradný vestník Európskej únie

               L 37/100

         ROZHODNUTIE EURÓPSKEJ CENTRÁLNEJ BANKY (EÚ) 2016/187
   z 11. decembra 2015,
   ktorým sa mení rozhodnutie ECB/2013/1, ktorým sa ustanovuje rámec pre infraštruktúru verejných kľúčov Európskeho systému centrálnych bánk (ECB/2015/46)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 v spojení s článkom 3.1, článkom 5, článkom 12.3 a článkami 16 až 24 a článkom 34,
   keďže:

               (1)

               Nariadením Európskeho parlamentu a Rady (EÚ) č. 910/2014 (1) bola zrušená smernica Európskeho parlamentu a Rady 1999/93/ES (2) s účinnosťou od 1. júla 2016. Preto je vhodné, aby sa v rozhodnutí ECB/2013/1 (3) odkazovalo na nariadenie (EÚ) č. 910/2014.

               (2)

               Je potrebné aktualizovať informácie týkajúce sa certifikačnej autority ESCB-PKI vrátane jej identifikačných údajov a technických komponentov, ako sú uvedené v prílohe k rozhodnutiu ECB/2013/1.

               (3)

               Rozhodnutie ECB/2013/1 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmeny
   Rozhodnutie ECB/2013/1 sa mení takto:

               1.

               V článku 1 sa bod 10 nahrádza takto:

                           „10.

                           ‚certifikačnou autoritou ESCB-PKI‘ sa rozumie subjekt, ktorý má dôveru používateľov a vydáva, spravuje, zrušuje a obnovuje certifikáty ESCB-PKI v súlade s rámcom ESCB/JMD pre uznávanie certifikátov;“.

               2.

               V článku 4 sa odsek 4 nahrádza takto:
               „4.   Dokument o certifikačnej praxi ESCB-PKI je súborom pravidiel upravujúcich životný cyklus elektronických certifikátov od podania žiadosti až do ukončenia platnosti certifikátu alebo jeho zrušenia vrátane vzťahov medzi žiadateľom o vydanie certifikátu alebo držiteľom, certifikačnou autoritou ESCB-PKI a osobami spoliehajúcimi sa na certifikát. Tento dokument zahŕňa certifikáty, ktoré sú predmetom úpravy smernice 1999/93/ES a nariadenia Európskeho parlamentu a Rady (EÚ) č. 910/2014 (4), ako aj certifikáty, ktoré nepatria do rozsahu ich pôsobnosti. Upravuje tiež úlohy a povinnosti všetkých strán a ustanovuje postupy týkajúce sa vydávania a správy certifikátov. Tvorí prílohu k dohode medzi úrovňou 2 a úrovňou 3 riadenia.

                  (4)  Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014, s. 73).“"

               3.

               V článku 10 sa v odseku 1 úvodná časť a písm. a) nahrádzajú takto:
               „1.   Pokiaľ nepreukážu, že nekonali nedbalo, sú centrálne banky Eurosystému v súlade s ich úlohami a povinnosťami v rámci ESCB-PKI zodpovedné za akúkoľvek škodu spôsobenú používateľovi, ktorý sa odôvodnene spolieha na kvalifikovaný certifikát vymedzený v zmysle smernice 1999/93/ES a nariadenia (EÚ) č. 910/2014, a to pokiaľ ide o:

                           a)

                           presnosť všetkých informácií uvedených v kvalifikovanom certifikáte v čase vydania a skutočnosť, že certifikát obsahuje všetky náležitosti, ktoré sú pre kvalifikovaný certifikát predpísané v zmysle smernice 1999/93/ES a nariadenia (EÚ) č. 910/2014;“.

               4.

               Príloha sa nahrádza prílohou k tomuto rozhodnutiu.

         Článok 2
   Nadobudnutie účinnosti
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      Vo Frankfurte nad Mohanom 11. decembra 2015

            Prezident ECB

         Mario DRAGHI

      (1)  Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014, s. 73).

      (2)  Smernica Európskeho parlamentu a Rady 1999/93/ES z 13. decembra 1999 o rámci Spoločenstva pre elektronické podpisy (Ú. v. ES L 13, 19.1.2000, s. 12).

      (3)  Rozhodnutie Európskej centrálnej banky ECB/2013/1 z 11. januára 2013, ktorým sa ustanovuje rámec pre infraštruktúru verejných kľúčov Európskeho systému centrálnych bánk (Ú. v. EÚ L 74, 16.3.2013, s. 30).

      PRÍLOHA

            „PRÍLOHA

               Informácie týkajúce sa certifikačnej autority ESCB-PKI vrátane jej identifikačných údajov a technických komponentov

            Certifikačná autorita ESCB-PKI je identifikovaná vo svojom certifikáte ako vydavateľ a jej súkromný kľúč sa používa na podpisovanie certifikátov. Certifikačná autorita ESCB-PKI má na starosti:

                        i)

                        vydávanie certifikátov so súkromným kľúčom a verejným kľúčom;

                        ii)

                        vydávanie zoznamu zrušených certifikátov;

                        iii)

                        vytváranie kľúčových párov spojených so špecifickými certifikátmi, napr. tými, ktoré si vyžadujú obnovu kľúča;

                        iv)

                        celkovú zodpovednosť za ESCB-PKI a zodpovednosť za to, že všetky požiadavky potrebné na jej prevádzku sú splnené.

                  Certifikačnú autoritu ESCB-PKI tvoria všetci jednotlivci, pravidlá, postupy a počítačové systémy podieľajúce sa na vydávaní elektronických certifikátov a priraďovaní týchto certifikátov ich držiteľom.
            Certifikačná autorita ESCB-PKI zahŕňa dva technické komponenty:

                        —

                           Koreňová certifikačná autorita ESCB-PKI: Táto certifikačná autorita na prvej úrovni vydáva certifikáty len sebe a svojim podriadeným certifikačným autoritám. Funguje len vtedy, keď vykonáva svoje úzko vymedzené úlohy. Jej najvýznamnejšie údaje sú:

                                    a)

                                    certifikát SHA-1 (1):

                                                   Distinguished name (Rozoznateľný názov)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sériové číslo)

                                                596F AC4C 218C 21BC 4E00 6B42 A164 46DD

                                                   Distinguished name of issuer (Rozoznateľný názov vydavateľa)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Doba platnosti)

                                                From 21-06-2011 11:58:26 to 21-06-2041 11:58:26

                                                   Message digest (SHA-1) [Odtlačok údajov (SHA-1)]

                                                CEFE 6C32 E850 994A 09EA 1A77 0C60 3D90 ADC9 9192

                                                   Message digest (SHA-256) [Odtlačok údajov (SHA-256)]

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (Kryptografické algoritmy)

                                                SHA-1/RSA 4096

                                    b)

                                    certifikát SHA-256:

                                                   Distinguished name (Rozoznateľný názov)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (Sériové číslo)

                                                4431 9C5F 91E8 162F 4E00 73F6 6AB8 71D8

                                                   Distinguished name of issuer (Rozoznateľný názov vydavateľa)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Doba platnosti)

                                                From 21-06-2011 12:35:34 to 21-06-2041 12:35:34

                                                   Message digest (SHA-1) [Odtlačok údajov (SHA-1)]

                                                3663 2FBA FB19 BDBC A202 3994 1926 ED48 4D72 DD4B

                                                   Message digest (SHA-256) [Odtlačok údajov (SHA-256)]

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (Kryptografické algoritmy)

                                                SHA-256/RSA 4096

                        —

                           Online certifikačná autorita ESCB-PKI: Táto certifikačná autorita na druhej úrovni je podriadená koreňovej certifikačnej autorite ESCB-PKI. Je zodpovedná za vydávanie certifikátov ESCB-PKI používateľom. Jej najvýznamnejšie údaje sú:

                                    a)

                                    certifikát SHA-1 (2):

                                                   Distinguished name (Rozoznateľný názov)

                                                CN=ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sériové číslo)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (Rozoznateľný názov vydavateľa)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Doba platnosti)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) [Odtlačok údajov (SHA-1)]

                                                D316 026C D2CF 1A8C 4AA3 8C29 EE3D 591E 4286 AD08

                                                   Message digest (SHA-256) [Odtlačok údajov (SHA-256)]

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (Kryptografické algoritmy)

                                                SHA-1/RSA 4096

                                    b)

                                    certifikát SHA-256:

                                                   Distinguished name (Rozoznateľný názov)

                                                CN=ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (Sériové číslo)

                                                660C 9B12 9A0A 6C21 5509 38DD 54A0 ED2D

                                                   Distinguished name of issuer (Rozoznateľný názov vydavateľa)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (Doba platnosti)

                                                From 22-07-2011 12:46:35 to 22-07-2026 12:46:35

                                                   Message digest (SHA-1) [Odtlačok údajov (SHA-1)]

                                                E976 D216 4A5F 62DA C058 6BE0 EC10 EF24 36B8 12AC

                                                   Message digest (SHA-256) [Odtlačok údajov (SHA-256)]

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (Kryptografické algoritmy)

                                                SHA-256/RSA 4096“

         (1)  Tento certifikát sa bude používať iba v systémoch, ktoré nepodporujú vyššie algoritmy.

         (2)  Tento certifikát sa bude používať iba v systémoch, ktoré nepodporujú vyššie algoritmy.


title: 2014/96/EÚ: Rozhodnutie Rady z  18. februára 2014 , ktorým sa predlžuje platnosť rozhodnutia 2012/96/EÚ

text:
               19.2.2014

               SK

               Úradný vestník Európskej únie

               L 48/10

      ROZHODNUTIE RADY

   z 18. februára 2014,
   ktorým sa predlžuje platnosť rozhodnutia 2012/96/EÚ
   (2014/96/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) (ďalej len „Dohoda o partnerstve AKT – EÚ“), naposledy revidovanú v Ouagadougou, Burkina Faso 22. júna 2010 (2), a najmä na jej článok 96,
   so zreteľom na vnútornú dohodu medzi zástupcami vlád členských štátov na zasadnutí v Rade o opatreniach, ktoré sa majú prijať, a o postupoch, ktoré sa majú dodržiavať pri vykonávaní Dohody o partnerstve AKT – ES (3), a najmä na jej článok 3,
   so zreteľom na návrh Európskej komisie,
   keďže:

               (1)

               Rozhodnutím Rady 2002/148/ES (4) boli ukončené porady so Zimbabwianskou republikou podľa článku 96 ods. 2 písm. c) Dohody o partnerstve AKT – EÚ a boli prijaté primerané opatrenia. Odvtedy sa tieto primerané opatrenia upravujú a pravidelne sa preskúmava obdobie ich uplatňovania.

               (2)

               Aby Únia preukázala pokračujúce odhodlanie podporovať politický proces v rámci globálnej politickej dohody, Rada sa 7. augusta 2012 rozhodla rozhodnutím 2012/470/EÚ (5) o predĺžení platnosti rozhodnutia 2012/96/EÚ (6) a pozastavení uplatňovania „primeraných opatrení“, ktorými sa obmedzuje spolupráca so Zimbabwe podľa článku 96 Dohody o partnerstve AKT – EÚ na obdobie 12 mesiacov. Rozhodnutím 2013/428/EU (7) z 9. augusta 2013 Rada rozhodla o ďalšom predĺžení platnosti rozhodnutia 2012/96/EÚ do 20. februára 2014, pričom by sa malo zachovať pozastavenie primeraných opatrení.

               (3)

               Na základe súhlasu Rady s pokračovaním v podnecovaní úplného vykonávania kľúčových ustanovení ústavy Zimbabwe z roku 2013 a zostávajúcich odporúčaní medzinárodných a domácich pozorovateľov týkajúcich sa volebných reforiem po voľbách z júla 2013 by sa mala ďalej predĺžiť platnosť rozhodnutia 2012/96/EÚ a zároveň by sa malo zachovať pozastavenie primeraných opatrení.

               (4)

               Únia môže toto rozhodnutie kedykoľvek preskúmať,

         PRIJALA TOTO ROZHODNUTIE:
   Článok 1
   Platnosť rozhodnutia 2012/96/EÚ a primeraných opatrení stanovených v uvedenom rozhodnutí sa týmto predlžuje. Platnosť rozhodnutia 2012/96/EÚ uplynie 1. novembra 2014.
   Uplatňovanie primeraných opatrení podľa rohodnutia 2012/96/EÚ zostáva pozastavené. Nepretržite sa preskúmavajú a v prípade, ak sa situácia v Zimbabwe vážne zhorší, znovu sa uplatnia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. februára 2014

            Za Radu

            predseda

         G. STOURNARAS

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      (4)  Rozhodnutie Rady 2002/148/ES z 18. februára 2002 o ukončení porád so Zimbabwe podľa článku 96 Dohody o partnerstve medzi krajinami AKT a ES (Ú. v. ES L 50, 21.2.2002, s. 64).

      (5)  Rozhodnutie Rady 2012/470/EÚ zo 7. augusta 2012, ktorým sa predlžuje platnosť rozhodnutia 2012/96/EÚ a pozastavuje uplatňovanie primeraných opatrení stanovených v rozhodnutí 2002/148/ES (Ú. v. EÚ L 213, 10.8.2012, s. 13).

      (6)  Rozhodnutie Rady 2012/96/EÚ zo 17. februára 2012 o prispôsobení a predĺžení obdobia uplatňovania primeraných opatrení prvýkrát stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT – ES (Ú. v. EÚ L 47, 18.2.2012, s. 47).

      (7)  Rozhodnutie Rady 2013/428/EÚ z 9. augusta 2013, ktorým sa predlžuje platnosť rozhodnutia 2012/96/EÚ (Ú. v. EÚ L 217, 13.8.2013, s. 36).


title: 2006/423/ES: Rozhodnutie Komisie z  20. júna 2006 , ktorým sa ukončuje antidumpingové konanie týkajúce sa dovozu karbidu kremíka s pôvodom v Rumunsku

text:
               21.6.2006

               SK

               Úradný vestník Európskej únie

               L 168/37

      ROZHODNUTIE KOMISIE

   z 20. júna 2006,
   ktorým sa ukončuje antidumpingové konanie týkajúce sa dovozu karbidu kremíka s pôvodom v Rumunsku
   (2006/423/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovým dovozom z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s Poradným výborom,
   keďže:
   A.   POSTUP

               (1)

               Dňa 17. mája 2005 Komisia prijala podnet týkajúci sa údajného poškodzujúceho dumpingu pri dovoze karbidu kremíka s pôvodom v Rumunsku.

               (2)

               Podnet bol podaný Európskou radou pre chemický priemysel (CEFIC) v mene výrobcov Spoločenstva, ktorí reprezentujú 100 % celkovej výroby karbidu kremíka Spoločenstva podľa článku 4 ods. 1 a článku 5 ods. 4 základného nariadenia.

               (3)

               Podnet obsahoval dôkazy prima facie o existencii dumpingu a z toho vyplývajúcej značnej ujmy, ktorá sa považuje za dostatočnú na to, aby opodstatnila začatie antidumpingového konania.

               (4)

               Komisia oznámením (ďalej len „oznámenie o začatí“) uverejneným v Úradnom vestníku Európskej únie
                   (2) začala zodpovedajúcim spôsobom antidumpingové konanie týkajúce sa dovozu karbidu kremíka do Spoločenstva, v súčasnosti zatriedeného do kódu KN 2849 20 00 a s pôvodom v Rumunsku.

               (5)

               Komisia oficiálne informovala vyvážajúcich výrobcov, dovozcov a združenia dovozcov alebo vývozcov, o ktorých je známe, že sa ich záležitosť týka, zástupcov vyvážajúcej krajiny, používateľov, spotrebiteľské organizácie a výrobcov Spoločenstva o začatí konania. Zainteresované strany dostali príležitosť písomne oznámiť svoje stanoviská a požiadať o vypočutie v lehote stanovenej v oznámení o začatí konania a všetkým príslušným stranám boli zaslané dotazníky.

         B.   STIAHNUTIE PODNETU A UKONČENIE KONANIA

               (6)

               Dňa 1. marca 2006 CEFIC formálne stiahla svoj podnet.

               (7)

               V súlade s článkom 9 ods. 1 základného nariadenia konanie možno ukončiť, ak bol podnet stiahnutý, nie však, ak by takéto ukončenie nebolo v záujme Spoločenstva.

               (8)

               Komisia usúdila, že by sa súčasné konanie malo ukončiť, keďže sa prešetrovaním neobjasnili žiadne okolnosti, ktoré by poukázali na to, že takéto ukončenie nie je v záujme Spoločenstva. Zainteresované strany boli zodpovedajúcim spôsobom informované a dostali príležitosť vyjadriť sa. Neboli predložené žiadne pripomienky, ktoré by naznačovali, že takéto ukončenie by nebolo v záujme Spoločenstva.

               (9)

               Komisia preto dospela k záveru, že antidumpingové konanie týkajúce sa dovozu karbidu kremíka s pôvodom v Rumunsku do Spoločenstva by sa malo ukončiť bez uloženia antidumpingových opatrení,

         ROZHODLA TAKTO:
   Jediný článok
   Antidumpingové konanie týkajúce sa dovozu karbidu kremíka, v súčasnosti zatriedeného do kódu KN 2849 20 00 a s pôvodom v Rumunsku, sa týmto ukončuje.

      V Bruseli 20. júna 2006

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ C 159, 30.6.2005, s. 4.